Մեր կարծիքով, սակայն, այնտեղ, որտեղ դիտվում են համեմատաբար երիտասարդ աստղախմբեր և այդ աստղերի իրարից հեռանալու պրոցեսներ, այնտեղ, որտեղ դիտվում են որոշ, այդ երիտասարդ աստղախմբերի հետ կապված միգամածություններ, տեղի են ունենում այդ միգամածությունների ընդարձակման պրոցեսներ: Հաջողվում է նկատել առանձին, էլ ավելի մանր գոյացություններ, տրապեցիայի տիպի սիստեմներ, որոնք հանդիսանում են էլ ավելի երիտասարդ խմբեր և գրավում են շատ փոքր ծավալ, այսինքն՝ ավելի սեղմ են: